Antonio Banderas í Malaga á Spáni 15. nóvember síðastliðinn . Banderas fæddist þar og sleit barnsskónum . AFP Spænski leikarinn Antonio Banderas var valinn besti leikarinn á Evrópsku kvikmyndaverðlaununum í kvöld en Ingvar E. Sigurðsson var meðal tilnefndra . Hlaut Banderas verðlaunin fyrir leik sinn í Dolor y gloria , eða Kvöl og dýrð , eftir leikstjórann Pedro Almodóvar . Ingvar var tilnefndur fyrir leik sinn í Hvítur , hvitur dagur sem hann hefur hlotið mikið lof fyrir og verðlaun , m.a. á kvikmyndahátíðinni í Cannes . Samkeppnin var hörð á verðlaununum og ljóst að tilnefningin hefur aukið hróður kvikmyndarinnar sem er eftir Hlyn Pálmason . Evrópsku kvikmyndaverðlaunin verða afhent í Reykjavík á næsta ári og er undirbúningur þegar hafinn fyrir þá hátíð .